**AIŠKINAMASIS RAŠTAS**

**prie sprendimo projekto „DĖL klaipėdos miesto savivaldybės TARYBOS 2009 m. KOVO 26 d. sprendimo nr. t2-120 „DĖL klaipėdos miesto SAVIVALDYBĖS TARYBOS ETIKOS KOMISIJOS NUOSTATŲ NAUJOS REDAKCIJOS PATVIRTINIMO“ PAKEITIMO“**

1. **Sprendimo projekto esmė, tikslai ir uždaviniai.**

Sprendimo tikslas – pakeisti Klaipėdos miesto savivaldybės Etikos komisijos nuostatų, patvirtintų Klaipėdos miesto savivaldybės tarybos 2009 m. kovo 26 d. sprendimu Nr. T2-120 „Dėl Klaipėdos miesto savivaldybės tarybos Etikos komisijos nuostatų naujos redakcijos patvirtinimo“ 15 punktą, kuris apibrėžia komisijos narių skaičių, ir jį išdėstyti nauja redakcija. Nuostatuose įvardinti tokį narių skaičių, koks jis buvo nustatytas Tarybos sprendimu sudarant šią komisiją.

1. **Projekto rengimo priežastys ir kuo remiantis parengtas sprendimo projektas.**

2011 m. gegužės 27 d. naujos kadencijos miesto Taryba priėmė sprendimą dėl Etikos komisijos sudarymo. Taryba nusprendė sudaryti komisiją iš 8 Klaipėdos miesto savivaldybės tarybos narių ir 5 gyvenamųjų vietovių bendruomenių atstovų. Etikos komisijos nuostatuose būtina patikslinti pasikeitusį Tarybos narių, deleguotų į šia komisiją, skaičių – komisijoje dirba 8 tarybos nariai, vietoje praėjusioje kadencijoje buvusių 9.

Sprendimo projektas parengtas vadovaujantis LR Vietos savivaldos įstatymo 16 straipsnio 2 dalies 6 punktu ir 18 straipsnio 1 dalimi.

1. **Kokių rezultatų laukiama.**

Etikos komisijos nuostatuose įvardinta komisijos sudėtis atitiks Tarybos nustatytą komisijos narių skaičių bei sudėtį.

1. **Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Papildomų biudžeto lėšų sprendimo projektas nepareikalaus.

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Teigiamos pasekmės – patikslinti Etikos komisijos veiklos nuostatai.

**PRIDEDAMA:**

1. LR Vietos savivaldos įstatymo 16 straipsnio 2 dalies 6 punkto ir 18 straipsnio 1 dalies ištrauka, 1 lapas;
2. Klaipėdos miesto savivaldybės tarybos Etikos komisijos veiklos nuostatų lyginamasis variantas, 5 lapai;
3. 2009 m. kovo 26 d. Klaipėdos miesto savivaldybės tarybos sprendimo Nr. T2-120 kopija, 1 lapas.

Tarybos sekretorė Vaida Žvikienė

D. Butenienė, tel. (8 46) 39 60 01